open-index/open-wikipedia-markdown huggingface dataset:
Ընդունված բրիտանական արտասանություն

**Ընդունված բրիտանական արտասանություն** ( (կրճատ՝ *RP*, բառացիորեն «*(ընդհանուր) ընդունված արտասանություն*») բրիտանական անգլերենի ստանդարտ արտասանության տարբերակն է, որը տարբերվում է Անգլիայի տարածաշրջանային առոգանություններից այնպես, ինչպես եվրոպական լեզուների գրական ստանդարտները տարբերվում են տարածաշրջանային բարբառներից: *«Օքսֆորդի Հակիրճ անգլերեն բառարանը»* RP-ն սահմանում է որպես «անգլերենի ստանդարտ առոգանություն, որը խոսվում է հարավային Անգլիայում», չնայած այն կարելի է լսել ամբողջ Անգլիայում և Ուելսում: Ըստ Փիթեր Թրադգիլի, Մեծ Բրիտանիայի բնակչության 3%-ը խոսում է Ընդունված բրիտանական արտասանություն (1974):

Չնայած անգլերենի մյուս առոգանություններից RP-ն բարձրացնող որևէ առանձնահատկության բացակայությանը, որոշակի սոցիալ-լեզվաբանական գործոններ թույլ են տալիս RP-ին բարձր սոցիալական կարգավիճակ ձեռք բերել Մեծ Բրիտանիայում: 20-րդ դարի սկզբից մինչև կեսը այս առոգանությամբ խոսում էին իշխանություն և ազդեցություն ունեցող մարդիկ։ Վերջերս այս առոգանությունը քննադատության են ենթարկվում՝ որպես անարժան նյութական բարիքների տիրապետման խորհրդանիշ: 1960-ականների սկզբից Անգլիայում բոլոր տարածաշրջանային առոգանություններով խոսողներին ավելի մեծ ազատություն է տրվել դրանք օգտագործելու կրթական հաստատություններում և լրատվամիջոցներում . որոշ դեպքերում RP-ն նույնիսկ բացասաբար է ընկալվում:

## Ծանոթագրություններ

Կատեգորիա:Անգլերեն
Կատեգորիա:Գերմանական լեզուներ
Կատեգորիա:Լեզվաբանություն
Կատեգորիա:Միացյալ Թագավորության լեզուներ
Պոստմոդեռնիստական գրականություն

**Պոստմոդեռնիստական գրականությունը** 20-րդ դարի երկրորդ կեսի գրական երևույթ է, որի համար բնորոշ է մետաարձակը, անվստահելի պատմիչը, ինքնարեֆերենցիան և ինտերտեքստը։ Այն առաջացել է որպես արձագանք Լուսավորության դարաշրջանի գաղափարներին, որոնք բնորոշ են նաև մոդեռնիստական գրականությանը (հիասթափություն գոյության իմաստը գտնելու հնարավորության նկատմամբ, որից հետևաբար առաջանում են իրոնիան և աբսուրդը, ինչպես նաև հուսախաբությունը հումանիզմից, որը պատճառ է դառնում  սև հումորի առաջացման):

Գրականության մեջ պոստմոդեռնիզմը, ինչպես պոստմոդեռնիզմն ընդհանրապես, դժվար է սահմանել. չկա միանշանակ կարծիք երևույթի նկատմամբ, ինչպես նաև դրա սահմանների և նշանակության վերաբերյալ։ Սակայն, ինչպես արվեստի մյուս ոճերը, պոստմոդեռնիստական գրականությունը կարելի է նկարագրել՝ այն համեմատելով նախորդի ոճի հետ։ Օրինակ՝ քաոսային աշխարհում իմաստի մոդեռնիստական որոնումը մերժելով՝ պոստմոդեռնիստական ստեղծագործության հեղինակը խուսափում է, հաճախ խաղային ձևով, իմաստի հենց հնարավորությունից, և նրա վեպը հաճախ այս որոնման ծաղրերգություն է։

Պոստմոդեռնիստական գրողները տաղանդից վեր են դասում պատահականությունը: Նրանք ինքնապարոդիայի ու մետաարձակի միջոցով կասկածի տակ են դնում հեղինակի հզորությունը։

Բարձր և զանգվածային արվեստի միջև սահմանի գոյությունը նույնպես կասկածի տակ է դրվում, քանի որ պոստմոդեռնի հեղինակը այն "ջնջում" է՝ օգտագործելով պաստիշ տեխնիկան և համատեղելով թեմաներ ու ժանրեր, որոնք նախկինում համարվում էին գրականության համար անպատշաճ։


Կատեգորիա:Գրական ուղղություններ
Կատեգորիա:Գրականագիտություն
Կատեգորիա:Գրականության պատմություն
Ազատության արձան (Կոլմար)

**Ազատության արձանը Կոլմարում** (), Նյու Յորքում տեղադրված աշխարհահռչակ Ազատության արձանի պատճենը։ Ֆրանսիայի Կոլմար քաղաքի տեսարժան վայրերից մեկը:

## Պատմություն
Պատճենի ստեղծումը համընկել է քանդակագործ Ֆրեդերիկ Օգյուստ Բարտոլդիի մահվան հարյուրամյակի հետ, որը ստեղծել է Ազատության իրական արձանը Միացյալ Նահանգներում։ Կոլմարում, բացի այս արձանից, կան շատ ուրիշներ, որոնք կանգնեցվել են մեծ քանդակագործի հիշատակը հարգելու համար:

Արձանի տեղադրումը Բարթոլդիի հայրենի քաղաքում՝ Կոլմարում, տեղի է ունեցել 2004 թվականին։ Ընտրված վայրը քաղաքի հյուսիսային մուտքն է։ Կոլմարի փոխքաղաքապետ Գիլբերտ Մեյեր () և քաղաքային խորհրդի ներկայացուցիչները պատվիրել են քանդակագործներ Պասկալ Բիժելին ( ) և Գիյոմ Ռոշ ()՝ հուշարձանի պատճենը ստեղծելու համար։ Արձանի կրկնօրինակը բացվել է 2004 թվականի հուլիսի 4-ին, ժամը 12:15-ին, Ֆրանսիայի նախագահ Ժակ Շիրակի կնոջ ներկայությամբ։ Արձանի վրա աշխատանքները իրականացվել են Գիլյոմ Ռոշի արհեստանոցում աշխատող 7 նկարիչներից բաղկացած թիմի կողմից։ Ազատության արձանի կրկնօրինակը պատրաստելու համար պահանջվել է 9 ամիս և 12,000 ժամ աշխատանք:

Կոլմարում գտնվող Ազատության արձանի բարձրությունը 12 մետր է, իսկ շրջագիծը՝ 10 մետր։ Այն պատրաստելու համար նրանք օգտագործել են 2 տոննա խեժ, 2 տոննա պողպատ, 6 տոննա գիպս և 6 տոննա կավ՝ մոդելավորման համար:

## Պատկերասրահ

Պատկեր:Statue_of_liberty_colmar.jpg|link=Файл:Statue_of_liberty_colmar.jpg
Պատկեր:Statue_of_Liberty_Colmar_01.jpg|link=Файл:Statue_of_Liberty_Colmar_01.jpg
Պատկեր:Statue_of_Liberty_Colmar_03.jpg|link=Файл:Statue_of_Liberty_Colmar_03.jpg
Պատկեր:Statue_of_Liberty_Colmar_04.jpg|link=Файл:Statue_of_Liberty_Colmar_04.jpg
Պատկեր:Statue_of_Liberty_in_Colmar_2013_2.jpg|link=Файл:Statue_of_Liberty_in_Colmar_2013_2.jpg
Պատկեր:Statue_of_Liberty_in_Colmar_2013_4.jpg|link=Файл:Statue_of_Liberty_in_Colmar_2013_4.jpg
Պատկեր:Statue_of_Liberty_in_Colmar_2013_6.jpg|link=Файл:Statue_of_Liberty_in_Colmar_2013_6.jpg
Պատկեր:Statue_of_Liberty_in_Colmar_2013_8.jpg|link=Файл:Statue_of_Liberty_in_Colmar_2013_8.jpg
Պատկեր:Four_Intrude_by_the_Statue_of_Liberty_(Colmar-France)_-_panoramio.jpg|link=Файл:Four_Intrude_by_the_Statue_of_Liberty_(Colmar-France)_-_panoramio.jpg
Պատկեր:Colmar_-_Statue_of_Liberty_-_2009-05-25_MG_4466.jpg|link=Файл:Colmar_-_Statue_of_Liberty_-_2009-05-25_MG_4466.jpg


## Ծանոթագրություններ

## Գրականություն
* 

Կատեգորիա:Ֆրանսիայի հուշարձաններ
Բուրկինի

**Բուրկինին** (բուրկա + բիկինի,) լողազգեստմուսուլման կանանց համար։ Պատրաստված է 100% պոլիեսթերից, բաղկացած է երկու մասից, ունի ամուր կպչող գլխարկ և համապատասխանում է կանացի հագուստի բոլոր շարիաթի պահանջներին։ Բուրկինիի կտրվածքը նման է գիշերանոցի և ծածկում է կնոջ ամբողջ մարմինը, բացառությամբ ոտքերի, ափերի և դեմքի։ Կան նաև տարբերակներ ոչ միայն լողալու, այլև այլ մարզաձևերով զբաղվելու համար։

## Բուրկինիի հետ կապված վեճը Ֆրանսիայում
2016 թվականին Ֆրանսիայում փորձ է արվել արգելել բուրկինին առանձին համայնքների մակարդակով (Նիս և Մենթոն՝ Լազուր ափ, Սիսկո՝ Կորսիկայում): Բուրկինի կրող կանանց դատապարտել են 38 եվրո վարչական տուգանքի։ Վարչապետ Մանուել Վալսը հայտարարել է, որ բուրկինին հակասում է Ֆրանսիական Հանրապետության արժեքներին: Ֆրանսիայի նախկին նախագահ Նիկոլա Սարկոզին նույնպես քննադատական դիրքորոշում ուներ բուրկինիի նկատմամբ: Սակայն Ֆրանսիայի Պետական խորհուրդը բուրկինիի արգելքը ճանաչել է որպես մարդու իրավունքների խախտում և կասեցրել է արգելքը ֆրանսիական մեկ համայնքում։ Սակայն, 2017 թվականին Մարսելի վերաքննիչ դատարանը ուժի մեջ է թողել քաղաքային լողափերում բուրկինի կրելն արգելելու որոշումը:

## Բուրկինիի հետ կապված վեճը Գերմանիայում
2018 թվականին Հեռնեի (Հյուսիսային Հռենոս-Վեստֆալիա) Պեստալոցիի մարզադահլիճը լողի դասերի համար գնել է 20 բուրկինի, քանի որ շատ մուսուլման աշակերտուհիներ կրոնական պատճառներով չեն հաճախում դրանց։ Այս որոշումը վեճերի տեղիք է տվել։ Ընտանիքի, կանանց և երիտասարդության հարցերով նախարար Ֆրանցիսկա Գիֆեյը աջակցել է այս նախաձեռնությանը։ Սակայն Հյուսիսային Հռենոս-Վեստֆալիայի կառավարության միգրացիայի հարցերով քարտուղար Սերապ Գյուլերը նշել է. *«Երբ [[Սաուդյան Արաբիա|Սաուդյան Արաբիայում]] կանայք իրենց կյանքը վտանգում են ազատության մի կաթիլի համար, մենք՝ Գերմանիայում, չպետք է բուրկինի հագցնենք աղջիկներին։ Հանդուրժողականության այս թյուրըմբռնումը վերջ է դնում ազատագրմանը»*։

## Ծանոթագրություններ

Կատեգորիա:Դավանության ազատություն
Կատեգորիա:Իսլամ
Կատեգորիա:Իսլամական մշակույթ
Կատեգորիա:Կանանց իրավունքներ
Կատեգորիա:Հագուստ
Կատեգորիա:Շարիաթ
Կատեգորիա:Սպորտային հագուստ
Մաքսիմ Միրգորոդսկի

**Մաքսիմ «Մայք» Միրգորոդսկի** (, ), ուկրաինացի ռազմական գործիչ, գեներալ-մայոր, 2021-2024 թվականներին զբաղեցրել է Ուկրաինայի զինված ուժերի Դեսանտագրոհային զորքերի հրամանատարի պաշտոնը։ Դոնբասի պատերազմի առաջին մասնակիցը, որը դարձել է Բոգդան Խմելնիցկու շքանշանակիր։ 2022 թվականին դարձել է Գերագույն հրամանատարի խորհրդի անդամ։

## Կենսագրություն
Ծնվել է 1979 թվականի սեպտեմբերի 27-ին։ Ուկրաինայի արևելքում զինված հակամարտության ժամանակ մասնակցել է Սլավյանսկի համար մարտերին, Դոնեցկի օդանավակայանի պաշտպանությանը և Դեբալցևոյի համար մարտերին։

2015 թվականի ապրիլի 25-ին պարգևատրվել է Բոգդան Խմելնիցկու I աստիճանի շքանշանով՝ այդպիսով դառնալով Դոնբասի պատերազմի առաջին մասնակիցը, որը դարձել է այդ շքանշանի ամբողջական շքանշանակիր։

Պատերազմի ընթացքում շարունակել է ուսումը, իսկ 2017 թվականի հունիսին ավարտել Ուկրաինայի պաշտպանության ազգային համալսարանը՝ ստանալով մագիստրոսի դիպլոմ։

2018 թվականի դեկտեմբերին նշանակավել է Ուկրաինայի զինված ուժերի 95-րդ առանձին դեսանտագրոհային բրիգադի հրամանատար։

2021 թվականի օգոստոսի 9-ին էլ նշանակվել է Ուկրաինայի զինված ուժերի Դեսանտագրոհային զորքերի հրամանատար՝ այդ պաշտոնում մնալով մինչև 2024 թվականը։

## Զինվորական կոչումներ
* 2018 թվականի դեկտեմբերի 6` գնդապետ,
* 2021 թվականի օգոստոսի 24` բրիգադի գեներալ,
* 2022 թվականի ապրիլի 21` գեներալ մայոր։

## Պարգևներ
* Բոգդան Խմելնիցկու I աստիճանի շքանշան (2015 թվականի ապրիլի 24)` Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական արիության, հերոսության ու բարձր պրոֆեսիոնալիզմի, ռազմական երդմանը հավատարմության համար։
* Բոգդան Խմելնիցկու II աստիճանի շքանշան (2014 թվականի նոյեմբերի 27)` Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական խիզախության ու հերոսության համար։
* Բոգդան Խմելնիցկու III աստիճանի շքանշան (2014 թվականի հուլիսի 5)` Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական խիզախության ու հերոսության, ռազմական երդմանը հավատարմության համար։
* «Արիության համար» III աստիճանի շքանշան (2014 թվականի օգոստոսի 2)`Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական խիզախության ու հերոսության համար։
* «Ուկրաինային զինվորական ծառայության» մեդալ (2011 թվականի դեկտեմբերի 5)՝ Ուկրաինական պետության պաշտպանունակության ամրապնդման գործում ներդրած նշանակալի անձնական ավանդի, զինվորական պարտքի օրինակելի կատարման, բարձր պրոֆեսիոնալիզմի և Ուկրաինայի զինված ուժերի 20-ամյակի կապակցությամբ։

## Ծանոթագրություններ

Կատեգորիա:Ուկրաինացի զինվորականներ
Կատեգորիա:Ուկրաինացի ռազմական գործիչներ
Օլեգ Ապոստոլ

**Օլեգ Օրեստովիչ Ապոստոլ** (, ), ուկրաինացի զինծառայող, բրիգադի գեներալ, 2025 թվականից Ուկրաինայի դեսանտագրոհային ուժերի հրամանատար, Ուկրաինայի զինված ուժերի գլխավոր հրամանատարի տեղակալ (2024-2025 թվականներ), ռուս-ուկրաինական պատերազմի մասնակից։ Ուկրաինայի հերոս (2024 թվական):

## Կենսագրություն
Ապոստոլը ծնվել է 1987 թվականի ապրիլի 17-ին Իվանո-Ֆրանկովսկում: 2008 թվականին ավարտել է Հետման Պետրո Սահայդաչնիի անվան ցամաքային զորքերի ազգային ակադեմիան՝ մասնագիտանալով «Ավիաշարժ զորքերի ստորաբաժանումների մարտական օգտագործման և գործողությունների կառավարման» ոլորտում։

2014 թվականից ի վեր մասնակցում է Ուկրաինայի արևելքում տեղի ունեցող ռազմական գործողություններին։ Աչքի է ընկել Սլավյանսկի համար մղված մարտերում, Լուգանսկի օդանավակայանի պաշտպանության և Նիկոլաևի ՋԷԿ-ի ազատագրման գործում։ 2018 թվականին դարձել է 80-րդ առանձին օդադեսանտային գրոհային բրիգադի գումարտակի հրամանատար:

2022 թվականին ռուսական լայնածավալ ներխուժման սկսվելուց հետո մասնակցել է Նիկոլաևի մարզի բնակավայրերի պաշտպանությանը և ազատագրմանը։ 2022 թվականի վերջից ի վեր նրա ստորաբաժանումները հաջողությամբ պաշտպանական և հարձակողական գործողություններ են իրականացրել Դոնեցկի, Խարկովի և Լուգանսկի մարզերում: 2024 թվականի օգոստոսից նրա հրամանատարության ներքո գտնվող 95-րդ բրիգադը մասնակցել է Ուկրաինայի պաշտպանության ուժերի գործողություններին Կուրսկի մարզում։

2024 թվականի նոյեմբերի 29-ին նշանակվել է Ուկրաինայի զինված ուժերի գլխավոր հրամանատարի տեղակալ: 2025 թվականի փետրվարի 26-ին նրան շնորհվել է բրիգադի գեներալի կոչում։

2025 թվականի հունիսի 3-ին նշանակվել է Ուկրաինայի օդադեսանտային գրոհային ուժերի հրամանատար:

## Պարգևներ
* «Ուկրաինայի հերոս կոչումը՝ «Ոսկե աստղ» շքանշանով (2024 թվականի փետրվարի 18)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական քաջության և հերոսության, զինվորական երդմանը հավատարմության համար*
* Բոգդան Խմելնիցկիի 1-ին աստիճանի շքանշան (2022 թվականի հունիսի 4)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական քաջության և բարձր պրոֆեսիոնալիզմի, զինվորական երդմանը հավատարմության համար*
* Բոգդան Խմելնիցկիի 2-րդ աստիճանի շքանշան (2022 թվականի մարտի 14)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական քաջության և բարձր պրոֆեսիոնալիզմի, զինվորական երդմանը հավատարմության համար*
* Բոգդան Խմելնիցկիի 3-րդ աստիճանի շքանշան (2014 թվականի հուլիսի 5)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական քաջության և բարձր պրոֆեսիոնալիզմի, զինվորական երդմանը հավատարմության համար*
* «Ռազմական վաստակի խաչ» (2022 թվականի հոկտեմբերի 14)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած անձնական քաջության և արիության, զինվորական պարտքի անձնուրաց կատարման համար*

## Ծանոթագրություններ

Կատեգորիա:1987 ծնունդներ
Կատեգորիա:Ապրիլի 17 ծնունդներ
Կատեգորիա:Ապրող անձինք
Կատեգորիա:Ուկրաինացի զինվորականներ
Կարանդաշը սառույցի վրա

**Կարանդաշը սառույցի վրա** (), խորհրդային լիամետրաժ կատակերգական ստերեոսկոպիկ ֆիլմ` նկարահանված 1948 թվականին։

## Սյուժե
Ձմռանը ավտոբուսի կանգառում ծաղրածու Կարանդաշը հանդիպում է գեղեցիկ մարզուհի Նատաշային (Լյուդմիլա Ցելիկովսկայա): Ավտոբուս նստելիս աղջիկը պատահաբար գցում է հոկեյի իր մականը, և մինչ Կարանդաշը վերցնում է այն, ավտոբուսը փակում է դռներն ու հեռանում: Ավելի ուշ Կարանդաշը կրկին հանդիպում է Նատաշային սահադաշտում, որտեղ նա մասնակցում է կանանց՝ «Չայկա» և «Մետեոր» հոկեյի թիմերի միջև խաղին: Չնայած այն հանգամանքին, որ Կարանդաշը չի կարողանում չմուշկներով սահել, նա ցատկում է դաշտ և օգնում Նատաշայի թիմին հաղթել:

## Նկարահանող խումբ
* Սցենարի հեղինակ` Վ. Լադիգինա
* Ռեժիսոր` Վ. Նեմոլյաև
* Օպերատոր` Ս. Ռուբաշկին
* Նկարիչ` Ա. Շելապուտինա
* Կոմպոզիտոր` Ս. Կաց
* Ձայնային օպերատոր` Ս. Սենկևիչ
* Ռեժիսորի օգնական` Ա. Պոնոմարյով
* Ռեժիսոր-մոնտաժող՝ Լ. Ֆելոնով
* Օպերատորի օգնական` Բ. Գոկկե
* Տեքստի հեղինակ` Ա. Սաֆրոնով

## Դերերում
* Լյուդմիլա Ցելիկովսկայա
* Կարանդաշ (տիտրերում՝ «Կարան դ'Աշ»)

## Մրցանակներ
Ֆիլմի ռեժիսոր Վլադիմիր Նեմոլյաևը ԺՏՆՑ-ից արծաթե մեդալ է ստացել իր «Մեքենա 22-12» և «Կարանդաշը սառույցի վրա» ստերեոսկոպիկ ֆիլմերի համար:

## Նկարագրություն
Ֆիլմը խորհրդային առաջին ստերեոֆիլմերից էր: Այն նկարահանվել է «Ստերեո-35, 10×10» համակարգով ամերիկյան սև-սպիտակ Կոդակ նեգատիվ ժապավենի վրա և կինոթատրոններում ցուցադրվել է 1948 թվականի դեկտեմբերի 25-ից սկսած՝ 80 րոպեանոց ծրագրի շրջանակներում, որը ներառում էր նաև նույն տեխնոլոգիայով նկարահանված երկու այլ խորհրդային ստերեո ֆիլմեր՝ «Բյուրեղներ» և «Արևոտ երկիր» ֆիլմերը:

Ֆիլմի նկարահանումների ժամանակ կանադական հոկեյը ԽՍՀՄ-ում քիչ հայտնի էր, ուստի կերպարները հոկեյ են խաղում գնդակով: Հոկեյիստուհիների բոլոր դերերը կատարել են 1930-1940-ական թվականների առաջատար թիմի՝ «Բուրևեստնիկի» մարզուհիները:

## Ծանոթագրություններ

## Արտաքին հղումներ
* 

Կատեգորիա:1948 հիմնադրումներ ԽՍՀՄ-ում
Կատեգորիա:1948 ֆիլմեր
Pacific Press (հրատարակչական ասոցիացիա)

**Pacific Press Publishing Association** (Փասիֆիկ Փրես հրատարակչական ասոցիացիա), քրիստոնեական հրատարակչական ընկերություն, որը հիմնադրվել է 1874 թվականին Ջեյմս Ուայթի ջանքերով և պատկանում է Յոթերորդ օրվա ադվենտիստների եկեղեցուն։ Այն հանդիսացել է եկեղեցու երկու գլխավոր հրատարակչություններից մեկը՝ Review and Herald-ի կողքին (2014 թ. այն միացավ Փասիֆիկ Փրեսին) և սպասարկում է հիմնականում արևմտյան Ամերիկայի և Խաղաղօվկիանոսյան տարածաշրջանի հավատացյալներին։

Ասոցիացիան հրատարակում է գրքեր, ամսագրեր, մանկավարժական նյութեր, ինչպես նաև միսիոներական բովանդակությամբ նյութեր՝ համապատասխան եկեղեցու վարդապետությանը։

## Պատմություն

Pacific Press-ը հիմնադրվել է 1874 թվականին՝ Օքլենդում (Կալիֆորնիա), Ջեյմս Ուայթի առաջնորդությամբ, ով հանդիսանում էր Ադվենտիստական շարժման հիմնադիրներից մեկը։ Սկզբնական շրջանում այն կոչվել է Pacific Seventh-day Adventist Publishing Association։ 1904 թվականին հրատարակչությունը տեղափոխվեց Մաունթոն Վյու (Mountain View), Կալիֆորնիա, իսկ հետագայում՝ Նապա նահանգի Նապա Վելի շրջանը (Nampa, Idaho), որտեղ ներկայումս էլ տեղակայված է։

## Գործունեություն

Pacific Press-ը հրատարակում է գրականություն հետևյալ ուղղություններով՝

*Թողարկում է ՅՕԱ եկեղեցու պաշտոնական ամսագրեր, ինչպիսիք են՝ Signs of the Times, Message Magazine, Vibrant Life։

*Աշխատում է նաև որպես միսիոներական հրատարակչություն, ապահովելով գրականություն՝ մկրտության, սաբատի, առողջ ապրելակերպի, մարգարեությունների և այլ թեմաների շուրջ։

*Ունի առանձին բաժիններ անգլերենից բացի իսպաներեն, ֆրանսերեն և այլ լեզուներով հրատարակչության համար։

## Կազմակերպական կառուցվածք

Pacific Press-ը տնօրինվում է Յոթերորդ օրվա ադվենտիստների եկեղեցու Հյուսիսամերիկյան բաժանմունքի (North American Division) վերահսկողության ներքո, սակայն իրավականորեն հանդիսանում է անկախ ոչ շահութաբեր կազմակերպություն։ Այն գործում է որպես հավատքի վրա հիմնված ոչ առևտրային կազմակերպություն, համաձայն ԱՄՆ հարկային օրենսդրության 501(c)(3) կարգավիճակի։

## Միջազգային ներկայություն

Չնայած այն հիմնականում սպասարկում է ԱՄՆ-ի և Կանադայի տարածքը, Pacific Press-ի հրատարակչությունները տարածվում են ամբողջ աշխարհում՝ հատկապես իսպանախոս և անգլախոս երկրներում։

Համագործակցում է նաև այլ տարածաշրջանային հրատարակչությունների հետ, ինչպիսիք են՝

*Safeliz (Իսպանիա),
*Signs Publishing (Ավստրալիա),
*Review and Herald Publishing Association (ԱՄՆ),
*և այլք։

## Հայտնի հրատարակություններ

Սկզբից ի վեր այստեղ են հրատարակվել Էլեն Ուայթի բազմաթիվ աշխատությունները (Քայլեր դեպի Քրիստոս և այլք)։

## Տես նաև

*Review and Herald (հրատարակչական ասոցիացիա)
*Յոթերորդ օրվա ադվենտիստների եկեղեցի

## Արտաքին հղումներ
Պենդրեդի համախտանիշ

**Պենդրեդի համախտանիշը (Պենդրեդի հիվանդություն) գենետիկորեն պայմանավորված խանգարում է, որը բնութագրվում է բնածին երկկողմանի սենսորային լսողության կորստով, որը զուգորդվում է վեստիբուլյար ապարատի դիսֆունկցիայի և խպիպի (վահանաձև գեղձի մեծացում) հետ, երբեմն ուղեկցվում է հիպոթիրեոզով (վահանաձև գեղձի ֆունկցիայի նվազում):\[1] Այս համախտանիշը կազմում է բնածին խլության դեպքերի 7.5%-ը:** :

## Պատմություն
Այս ախտանիշների համալիրը անվանակոչվել է անգլիացի բժիշկ Վոն Պենդրեդի (1869–1946) անունով, ով առաջին անգամ նկարագրել է այն 1896 թվականին։  :

## Պատճառաբանություն
աջից|մինի| Պենդրեդի համախտանիշը ժառանգվում է աուտոսոմային ռեցեսիվ եղանակով։
Պենդրեդի համախտանիշը գենետիկորեն ժառանգվող խանգարում է՝ աուտոսոմ-ռեցեսիվ ժառանգման օրինաչափությամբ։ Համախտանիշի համար պատասխանատու գենը գտնվում է 7q31 քրոմոսոմի վրա և հիմնականում արտահայտվում է վահանաձև գեղձում (հայտնաբերվել է 1994 թվականին)։ Այս գենը կոդավորում է պենդրին սպիտակուցը, որի ֆիզիոլոգիական գործառույթը քլորիդի և յոդի իոնների տեղափոխումն է թիրոցիտների (վահանաձև գեղձի հորմոններ սինթեզող բջիջներ) թաղանթով։ Դրա պատճառով խաթարվում են յոդի կազմակերպման (վահանաձև գեղձի պերօքսիդազի արատ) և վահանաձև գեղձի հորմոնների սինթեզի գործընթացները, ինչը հանգեցնում է խպիպի և տարբեր ծանրության հիպոթիրեոզի զարգացմանը։:

## Կլինիկական պատկերը
Պենդրեդի համախտանիշի դեպքում լսողության կորուստը սովորաբար զարգանում է կյանքի առաջին տարվա ընթացքում, կարող է աստիճանաբար զարգանալ և կարող է առաջանալ գլխի թեթև վնասվածքից: Եթե խլությունը բնածին է, խոսքի ձեռքբերումը դառնում է լուրջ խնդիր (խուլ-մուտիզմ): Որոշ դեպքերում խոսքի զարգացումը վատանում է գլխի վնասվածքից հետո, քանի որ ներքին ականջը հատկապես խոցելի է Պենդրեդի համախտանիշի դեպքում (Պենդրեդի համախտանիշի հետ կապված վեստիբուլյար խանգարումներ). գլխապտույտ կարող է առաջանալ նույնիսկ գլխի թեթև վնասվածքից հետո: Խպիպը առկա է դեպքերի 75%-ում: :

## Ախտորոշում
Յոդի օրգանիզացիայի արատը հաստատվում է պերքլորատի արտանետման թեստով։\[1] Արյան կենսաքիմիական վերլուծությունը ցույց է տալիս ընդհանուր տրիյոդթիրոնինի (T3) բարձր մակարդակ։

## Բուժում
Պենդրեդի համախտանիշի համար հատուկ բուժում չկա: Խոսքի զարգացումը (խոսքի թերապիա) և կոխլեար իմպլանտների օգտագործումը կարող են բարելավել լեզվական հմտությունները: Եթե վահանաձև գեղձի հորմոնների մակարդակը ցածր է, կարող է անհրաժեշտ լինել թիրոքսինի փոխարինող թերապիա::

## Կանխարգելում
Հիվանդներին խորհուրդ է տրվում ձեռնարկել նախազգուշական միջոցներ՝ գլխի վնասվածքներից խուսափելու համար։:

## Տես նաև
* Վահանաձև գեղձ
* Վահանաձև գեղձի հորմոններ
* Հիպոթիրեոզ
* Սենսորային լսողության կորուստ

## Նշումներ

Կատեգորիա:Ժառանգական հիվանդություններ
Կատեգորիա:Խլություն
Արևածագի ձոր

**Արևածագի ձոր** (նաև Կուրթանի ձոր կամ Ձորագետի կիրճ), տեսարժան վայր Լոռու մարզում՝ Հայաստանի հյուսիսում։ Ձորում գտնվող ժայռը հայտնի է Ցիցքար անունով։

## Աշխարհագրական դիրքը
Գտնվում է Հայաստանի Լոռու մարզում Ձորագետի կիրճում, Ձորագետ գետի հարևանությամբ։ Ժայռի դիմաց առաջին հայացքից լիճ է սակայն փոքրիկ ջրամբար է կառուցված, ամռանը հնարավոր է մոտենալ ժայռին, իսկ ձմռանը հալոցքի հետևանքով ջուրը բարձրանում է և Ցիցքարին հնարավոր է հետևել միայն ճանապարհից կամ հեռվից։
## Անհամաձայնություններ
Շատ են վեճերը հատկապես տեղացիների մոտ՝ Ցիցքարը գտնվում է Արևածագ գյուղի ձորում, թե Կուրթան գյուղի։ Ցիցքարը գտնվում է Արևածագ գյուղի Ձորում (նախկին Ղաչաղան գյուղ)։

## Պատկերասրահ

File : Արևածագի ձոր 3 (Gor Navoyan).jpg|thumb|Ցիցքար ժայռագագաթ, Արևաձագի ձոր
File : Արևածագի ձոր 2 (Gor Navoyan).jpg|thumb|
File : Արևածագի ձոր 4 (Gor Navoyan).jpg|thumb|
File : Արևածագի ձոր (Gor Navoyan).jpg|thumb|
File : Արևածագի ձոր 1 (Gor Navoyan).jpg|thumb|
File:Ցիցքար ժայռագագաթ, Արևաձագի ձոր, Ձորագետ (Gor Navoyan).jpg|thumb|


## Տես նաև
*Ձորագետ
*Արևածագ

## Ծանոթագրություններ

Կատեգորիա:Տեսարժան վայրեր
Կատեգորիա:Լոռու մարզ
Ֆրանսիսկո Ռուֆետե

**Ֆրանսիսկո Հոակին Պերես Ռուբետե** (;), Իսպանացի ֆուտբոլիստ, առավել հայտնի է իր ելույթներով «Մալագա», «Վալենսիա», «Էսպանյոլ» և «Հերկուլես» ակումբներում:

2020 թվականի հունիսի 27-ից մինչև հուլիսի 20-ը կատարել է «Էսպանյոլ» ակումբի գլխավոր մարզչի պարտականությունները:

## Մասնագիտական կարիերա
### Ակումբային
Ֆրանցիսկո Ռուֆետեն «Բարսելոնայի» ֆուտբոլային ակադեմիայի սան է, որի կրկնակի կազմում հանդես է եկել 1995-1997 թվականներին։ Երբեմն Ռուֆետեն ներգրավվում էր «կապտանռնագույնների» հիմնական թիմի մարզումներին, սակայն երկու տարվա ընթացքում նա ընդամենը մեկ հանդիպում է անցկացրել Լա Լիգայում՝ «Դեպորտիվոյի» դեմ (Իսպանիայի առաջնության 1995/96 մրցաշրջանի վերջին տուրում)։

Չհաջողելով ամրապնդվել կատալոնական թիմի հիմնական կազմում՝ Ռուֆետեն նախ վարձավճարով տեղափոխվեց Սեգունդայի «Տոլեդո» ակումբ, այնուհետև 1998 թվականի հուլիսին վաճառվեց «Մալագային»։ Երկու մրցաշրջանի ընթացքում Ռուֆետեն դարձավ նշանակալի խաղացող անդալուսական ակումբում և արժանացավ Իսպանիայի հավաքական հրավիրմանը, ինչպես նաև առաջարկ ստացավ տեղափոխվել «Վալենսիա»՝ ակումբ, որը 2000-ականների սկզբին կրկին հայտ էր ներկայացնում իսպանական ֆուտբոլում առաջատար դիրքերի համար։

«Վալենսիայի» կազմում Ռուֆետեն նվաճել է Իսպանիայի ազգային առաջնության չեմպիոնի տիտղոսը (2002 և 2004 թթ.), ՈւԵՖԱ-ի Գավաթը (2004) և Եվրոպական Սուպերգավաթը (2004)։ Արդեն իր առաջին մրցաշրջանում «չղջիկների» կազմում Ռուֆետեն հաստատվեց մեկնարկային կազմում։ Թեև նա մնում էր հարձակման առաջատարներ Վիսենտեի, Բարախայի և Այմարի ստվերում, Ֆրանցիսկոն զգալի ներդրում է ունեցել «Վալենսիայի» խաղի և հաղթանակների մեջ։

Իսպանիայի առաջնության 2003/04 մրցաշրջանի 27-րդ տուրում Ռուֆետեն դուբլի հեղինակ դարձավ «Սելտայի» դեմ խաղում՝ ապահովելով կարևոր հաղթանակ «Վալենսիայի» համար, իսկ մեկ ամիս անց նա դարձավ ՈւԵՖԱ-ի գավաթի «Վալենսիա» – «Բորդո» հանդիպման հերոսը։

2006 թվականի ամռանը Ռուֆետեն, որպես ազատ գործակալ, տեղափոխվեց բարսելոնյան «Էսպանյոլ» ակումբ։ Սկսելով ակտիվորեն՝ նա գրեթե կրկնեց իր նախորդ ձեռքբերումներից մեկը․ ՈւԵՖԱ-ի գավաթի 2006/07 մրցաշրջանի եզրափակչում կատալոնացիները 11 մետրանոցներով պարտվեցին «Սևիլիային»։ Սակայն ընդհանուր առմամբ Ռուֆետեի կարիերան նոր ակումբում հաջող չդասավորվեց․ վնասվածքներն ու մրցակցությունը նրան ստիպեցին մեծ մասը նստել պահեստայինների նստարանին, իսկ «Էսպանյոլի» խաղամակարդակն էլ զգալիորեն անկում ապրեց Եվրոպայում տպավորիչ հաջողությունից հետո։

2009–2012 թվականներին Ռուֆետեն հանդես է եկել Ալիկանտեի «Հերկուլես» ակումբում և օգնել թիմին 13 տարվա ընդմիջումից հետո վերադառնալ Լա Լիգա (2010/11 մրցաշրջան)։

### Հավաքականում
Իսպանիայի ազգային հավաքականի կազմում Ռուֆետեն անցկացրել է երեք խաղ՝ բոլորը 2000 թվականին։ Դրանցից երկուսն եղել են բարեկամական հանդիպումներ, իսկ մեկը՝ պաշտոնական՝ 2002 թ. աշխարհի առաջնության ընտրական փուլում Իսպանիա – Ավստրիա խաղը։

## Ձեռքբերումներ
 **«Վալենսիա»**

* Իսպանիայի չեմպիոն (2 անգամ)՝ 2001/02, 2003/04
* ՈւԵՖԱ-ի գավաթակիր՝ 2003/04
* Եվրոպայի Սուպերգավաթի գավաթակիր՝ 2004

**Ընդհանուր առմամբ՝ 4 տիտղոս․**

 Էսպանյոլ
* ՈւԵՖԱ-ի գավաթի եզրափակչի մասնակից՝ 2006/07 մրցաշրջան:

 Իսպանիայի Հավաքական
* Եվրոպայի պատանիների չեմպիոն՝ 1995 թվական:

## Ծանոթագրություններ

## Հղումներ
* 
* 
* 
* 

Կատեգորիա:Իսպանացի ֆուտբոլային մարզիչներ
Կատեգորիա:Վալենսիայի ֆուտբոլիստներ
Թուրքիայի գերագույն ռազմական խորհուրդ

**Թուրքիայի գերագույն ռազմական խորհուրդ** (, **YAŞ**), Թուրքիայի զինված ուժերի կազմում գործող բարձրագույն խորհուրդ։ Այն հավաքվում է տարեկան մեկ անգամ՝ որոշելու և հաստատելու պետության ռազմական օրակարգը։ Խորհուրդը վերակազմավորվել է 2018 թվականին։

Խորհրդի նախագահության կազմում ներգրավված են Թուրքիայի նախագահը, փոխնախագահը, արդարադատության, ներքին գործերի, արտաքին գործերի, գանձապետարանի և ֆինանսների, ազգային կրթության, ազգային պաշտպանության նախարարները, զինված ուժերի շտաբի պետը, ԶՈւ ցամաքային, ռազմածովային և ռազմաօդային ուժերի հրամանատարները։ Խորհրդի գլխավոր քարտուղարը ազգային պաշտպանության նախարարն է։

Սովորաբար խորհրդի հանդիպումները տեղի են ունենում օգոստոսի առաջին շաբաթվա ընթացքում ու կարող են ձգվել մինչև երեք օր։ Նշանակումներն էլ ուժի մեջ են մտնում օգոստոսի 30-ին՝ Հաղթանակի օրը։ Այդուհանդերձ, 2016 թվականի հուլիսի 15-ին կայացած հեղաշրջման անհաջող փորձի պատճառով խորհրդի՝ 2016 թվականի հանդիպումը կայացավ նույն տարվա հուլիսի 28-ին ու ավարտվեց մեկ օրում։

## Խորհրդի անդամներ

## Տես նաև
*Թուրքիայի ազգային անվտանգության խորհուրդ

## Ծանոթագրություններ

Կատեգորիա:Թուրքիայի զինված ուժեր
Սթիվեն Հասկել

մինի|1915 թվականի լուսանկար
**Սթիվեն Նելսոն Հասկել** (անգլ.՝ Stephen Nelson Haskell, ), ամերիկացի քարոզիչ, միսիոներ, խմբագիր և հրատարակիչ, ով կարևոր դեր է խաղացել Յոթերորդ օրվա ադվենտիստների եկեղեցու հիմնադրման, տարածման և կազմակերպչական ամրապնդման գործընթացում։ Նա ճանաչված էր իր տպագրական գործունեությամբ, միսիոներական ճանապարհորդություններով և ներգրավվածությամբ բազմաթիվ նախաձեռնություններում։ Հասկելը մի քանի անգամ ուղարկվել է օվկիանոսից այն կողմ՝ նոր համայնքներ կազմակերպելու և սեմինարներ անցկացնելու նպատակով։

## Վաղ կյանքի տարիներ

Սթիվեն Նելսոն Հասկելը ծնվել է 1833 թ․ ապրիլի 22-ին՝ Օուքում քաղաքում (Մասաչուսեթս)։ Չնայած նա պաշտոնապես կրթություն չի ստացել, իր կյանքի ընթացքում մեծապես ինքնակրթվել է և ստացել ճանաչում որպես լավ կարդացած ու խորը մտածող քրիստոնյա գործիչ։

## Ադվենտիստական գործունեություն

### Վաղ ներգրավվածություն

Հասկելը միացել է ադվենտիստական շարժմանը դեռ 1850-ականներին։ Նա եղել է հմուտ կազմակերպիչ և ակտիվ միսիոներ։ 1870-ականներին նա ընտրվեց Կոնեկտիկուտի կոնֆերենցիայի նախագահ, իսկ 1877 թ․ արդեն ղեկավարում էր Հյուսիսային Կալիֆորնիայի կոնֆերենցիան։

### Հրատարակչական և խմբագրական աշխատանք

Սթիվեն Հասկելը հիմնել է և խմբագրել է մի շարք պարբերականներ, այդ թվում՝

*Bible Training School,
*The Home Missionary,
*մասնակցել է նաև Signs of the Times ամսագրի հիմնադրմանը։

Նա մեծապես օժանդակել է հրատարակչական գործունեության զարգացմանը՝ հատկապես միսիոներական գրականության թարգմանության և տարածման գործում։

### Միսիոներություն արտասահմանում

Հասկելը եղել է առաջնահերթ գործիչներից մեկը, ով իրականացրել է միջազգային միսիոներություն։ Նրա հիմնական ուղեւորությունները եղել են դեպի՝
*Ավստրալիա և Նոր Զելանդիա (1885),
*Աֆրիկա,
*Եվրոպա
*Ասիա, այդ թվում՝ Չինաստան և Ճապոնիա
Նրա ջանքերով կազմակերպվել են մի քանի նոր համայնքներ և հրատարակչություններ արտասահմանում։

## Հարաբերություններ Էլեն Ուայթի հետ

Սթիվեն Հասկելը սերտ համագործակցել է Էլլեն Գ․ Ուայթի հետ՝ հատկապես Ավստրալիայում և ԱՄՆ-ում։ Նրանք միասնաբար աշխատել են բազմաթիվ նախաձեռնությունների վրա։ Էլլեն Ուայթը Հասկելին համարում էր՝ «Աստծո վստահելի ծառա» և նրա գրություններից մեջբերել է մի քանի անգամ։

## Գրական ություն գործունեություն

Հասկելը գրել է մի շարք աստվածաբանական գրքեր, որոնցից շատերը լայնորեն օգտագործվել են ադվենտիստական կրթական հաստատություններում։

Նրա հայտնի աշխատություններից են՝
*The Story of Daniel the Prophet (1901),
*The Story of the Seer of Patmos (1905),
*From the Cross to the Crown։

Այս աշխատությունները մինչ օրս վերատպվում են որոշ հրատարակչությունների կողմից։

## Անձնական կյանք

Հասկելը ամուսնացած էր Մարիա Հասկելի հետ, ով նույնպես ներգրավված էր եկեղեցական կյանքում։ Նրա կինը մահացավ վաղ, իսկ ավելի ուշ նա ամուսնացավ Հետտի Հիլին (Hetty Hurd Haskell), ով եղել էր ուսուցչուհի և միսիոներ Ավստրալիայում։

## Մահ և ժառանգություն

Սթիվեն Ն․ Հասկելը մահացել է 1922 թ․ հոկտեմբերի 9-ին՝ Կալիֆորնիայում, 89 տարեկան հասակում։

Նրա ներդրումը Յոթերորդ օրվա ադվենտիստների եկեղեցու ձևավորման, հաստատման և միջազգային տարածման մեջ համարվում է առանցքային։ Նրա անունը հիշատակվում է բազմաթիվ ադվենտիստական հրատարակություններում որպես տեսիլքով առաջնորդված և հավատարիմ ծառայող։

## Տես նաև

*Յոթերորդ օրվա ադվենտիստների եկեղեցի

## Ծանոթագրություններ
Զեյբեք (պար)

300px|thumb|right||Թուրք տղամարդը պարում է զեյբեք։
thumb|upright=2.2|Ժամանակակից Թուրքիայում ազգային պարերի տարածվածությունը։
**Զեյբեք**(), թուրքական ազգային պար, որը տարածված է Անատոլիայի արևմտյան, կենտրոնական և հարավային հատվածներում։ Առաջացել է հին հունական երկու պարերի՝ դիոնիսիակի և պյուռոսյան պարի հիման վրա։ Անվանումն ստացել է զեյբեքների պատվին։ Հունաստանում պարը հայտնի է նաև Զեյբեքիքո անվամբ։

Պարի ոճը հիերարխիկ է։ Սովորաբար կենտրոնում լինում է պարող խմբի ավագը, իսկ պարի մյուս մասնակիցները կրկնում են նրա շարժումները։ Զեյբեք պարելիս տղամարդիկ սովորաբար կրում են ազգային կամ դեկորատիվ հագուստներ ու գլխարկ։ Խմբի ավագը կոչվում է «էֆե», իսկ մյուս մասնակիցները, որոնք սովորաբար անփորձ են լինում, «քըզան»։ «Էֆե» եզրույթն առաջացել է հունարեն «էֆեբոս» բառից։

Զեյբեք պարի բոլոր տեսակներն ունեն ընդհանուր բնորոշ ձև, սակայն տարբեր շրջաններում ձեռքերի և մարմնի դիրքերը տարբերվում են։ Ռիթմը ևս շատ տիպիկ է՝ բաղկացած 9 դանդաղ ակորդներից. 9/4 = 4 + 4 + 1 կամ 2 + 2 + 2 + 3 պատահական տատանումներով։

Զեյբեքի մեղեդիները կարող են բաժանվել ըստ իրենց տեմպի. *ağır* (դանդաղ) և *kıvrak* (արագ)։ Զեյբեքի դանդաղ տարբերակն ունի 9/2 կամ 9/4 ռիթմիկ ակորդներ, որոնք սկսվում են ազատ ոճի ներածությամբ (*gezinleme*)։ Այդ ժամանակ պարողները ազատ տեղաշարժվում, մինչև ռիթմի հետ միասին սկսվում է նաև պարը։ Այդուհանդերձ, երբ զեյբեք պարում են կանայք, ներածական հատված չկա։ Արագ զեյբեքն ունի 9/8 կամ 9/16 ռիթմիկ ակորդներ:
[մինի|Զեյբեք պարը [Բալըքեսիր|Բալըքեսիրում։]]
Զեյբեքը հատկապես տարածված է Այդընում, Իզմիրում և Դենիզլիում։

## Տես նաև
* Աֆշարներ
* Զեյբեքներ
* Թուրքիայի մշակույթ

## Ծանոթագրություններ

Կատեգորիա:Զեյբեքներ
Կատեգորիա:Թուրքական պարեր
Կատեգորիա:Թուրքիայի ազգային պարեր
Միա Մայ

**Միա Մայ**, նաև՝ **Միա Մեյ** (, իսկական անուն-ազգանունը՝ *Հերմինե Պֆլեգեր* ), ավստրա-գերմանական դերասանուհի: Գերմանացի պրոդյուսեր և ռեժիսոր Ջոե Մայի կինն էր, դերասանուհի Եվա Մայի մայրը: 1912-ից մինչև 1924 թվականն ընկած ժամանակահատվածում նկարահանվել է 41 ֆիլմերում:

## Կենսագրություն
Թտրոնում առաջին անգամ հայտնվել է 5 տարեկան հասակում, դրանից հետո հանդես է եկել աղջնակների դերերի կատարմամբ: Վիեննայում **Հերմա Անգելոտ** () բեմական անունով ելույթներ է ունեցել որպես երգչուհի և դերասանուհի: 1902 թվականին ամուսնացել է ռեժիսոր և պրոդյուսեր Ջոե Մայի հետ, նրանից ունեցել մեկ դուստր՝ Եվա Մայը, ով իր հոր բեմադրություններում վաղ տարիքից հանդես է եկել մանուկների դերերի կատարմամբ:

Հերմինեն 1910 թվականից *Միա Մայ* բեմական անունով ելույթներ է ունեցել Համբուրգի օպերետի տանը: 1912 թվականին նկարահանվել է իր ամուսնու առաջին ֆիլմում, որը էկրան է բարձրացել «Հանքահորի խորքում» վերնագրով: Հետագայում մասնակցել է ամուսնու խոշոր կինոնախագծերի իրականացմանը, հանդես է եկել նաև այլ ռեժիսորների նկարահանած ֆիլմերում: 1924 թվականին դստեր՝ Եվայի գործած ինքնասպանությունից հետո ավարտել է իր դերասանական կարիերան: 1933 թվականին ամուսնու հետ գաղթել է ԱՄՆ:

## Ընտրված ֆիլմագրություն
## 

## Պարգևներ
* 1969 — Deutscher Filmpreis (Գերմանական կինոմրցանակ)

## Ծանոթագրություններ

## Գրականություն
* Hans-Michael Bock: *Mia May – Schauspielerin.* In: *CineGraph – Lexikon zum deutschsprachigen Film*, Lieferung 19, 1992.
* Kay Weniger: *Das große Personenlexikon des Films. Die Schauspieler, Regisseure, Kameraleute, Produzenten, Komponisten, Drehbuchautoren, Filmarchitekten, Ausstatter, Kostümbildner, Cutter, Tontechniker, Maskenbildner und Special Effects Designer des 20. Jahrhunderts.* Band 5: *L – N. Rudolf Lettinger – Lloyd Nolan.* Schwarzkopf & Schwarzkopf, Berlin 2001, ISBN 3-89602-340-3, S.&nbsp;353 f.
* Kay Weniger: 'Es wird im Leben dir mehr genommen als gegeben …'. Lexikon der aus Deutschland und Österreich emigrierten Filmschaffenden 1933 bis 1945. Eine Gesamtübersicht. S. 339 f., ACABUS-Verlag, Hamburg 2011, ISBN 978-3-86282-049-8

## Արտաքին հղումներ
*

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Համր կինոյի դերասաններ
Կատեգորիա:Բեմական կեղծանուններ
Մասլաք

thumb|Մասլաք գործարար թաղամասի համայնապատկերը 2014 թվականին։
[thumb|[Սուլթան Մեհմեդ Ֆաթիհի կամուրջը և Լևենտի երկնաքերերը (ձախից) և Մասլաք գործարար թաղամասը (աջից)։]]
thumb|Մասլաքի առանձնատներից մեկը։**Մասլաք** (), թաղամաս Թուրքիայի Ստամբուլի նահանգի Սարըյեր շրջանում։ Գտնվում է Ստամբուլ քաղաքի կազմում։ 2022 թվականի տվյալներով՝ բնակչությունը կազմում է 12,260 մարդ։ Ստամբուլի գլխավոր գործարար թաղամասերից մեկն է։ Գտնվում է քաղաքի եվրոպական հատվածում։ Նախկինում եղել է Շիշլիի շրջանի կազմում, չնայած այն հանգամանքին, որ գտնվում էր շրջանից դեպի հյուսիս ու առավել մոտ էր Սարըյերին և Բեշիքթաշին։ Շիշլիից Սարըյերի վարչական կազմ անցնելը տեղի է ունեցել 2012 թվականին։

Մասլաքը Լևենտի հետ միասին քաղաքի հիմնական գործարար թաղամասերից մեկն է, որտեղ գտնվում են երկնաքերերը։ Ամենաբարձր երկնաքերը 47-հարկանի Spine Tower-ն է, որն ունի 202 մետր բարձրություն։ Ներկայումս թաղամասում կառուցվում է քաղաքի ամենաբարձր երկնաքերը՝ Diamond of Istanbul-ը, որը բաղկացած է երեք կենտրոնաձիգ աշտարակներից, որոնցից ամենաբարձրը կունենա 53 հարկ և 270 մետր բարձրություն։

Diamond of Istanbul-ը կդառնա Թուրքիայի առաջին պողպատյա երկնաքերը, չնայած այն փաստին, որ շինարարության մեջ պողպատի կիրառումը շատ ավելի թանկ է, քան բետոնը։ Պողպատի ընտրությունը պայմանավորված է ամրության գործոնով, քանի որ Ստամբուլը գտնվում է Հյուսիսանատոլիական ճեղքվածքի վրա, որտեղ հաճախ են գրանցվում երկրաշարժերը։ Փոխարենը բետոնն առավել նախընտրելի է հրդեհների պարագայում։

Մասլաքին և հարևան թաղամասերին սպասարկում են Ստամբուլի մետրոպոլիտենի M2 գծի «Ստամբուլի տեխնիկական համալսարան-Այազաղա» և «Աթաթուրք ավտոարդյունաբերություն» կայարանները։

## Ստամբուլի տեխնիկական համալսարանի Այազաղա կամպուսը Մասլաքում
Ստամբուլի տեխնիկական համալսարանի հինգ կամպուսներից մեկը՝ Այազաղան, գտնվում է Մասլաքում։
Պատկեր:Cultural Center of Suleiman Demirel.jpg|Ստամբուլի տեխնիկական համալսարանի Սուլեյման Դեմիրելի անվան մշակութային կենտրոնը Այազաղա կամպուսում, Մասլաք, Ստամբուլ։
Պատկեր:Itu_golet.jpg|Ստամբուլի տեխնիկական համալսարանի լիճը Այազաղա կամպուսում, Մասլաք, Ստամբուլ։
Պատկեր:Itu-stadyum.jpg|Ստամբուլի տեխնիկական համալսարանի մարզադաշտը Այազաղա կամպուսում, Մասլաք, Ստամբուլ։


## Տես նաև
* Թուրքիայի ճարտարապետություն
* Բանքալար փողոց
* Լևենտ
* Ստամբուլի ամենաբարձր շենքերի ցանկ

## Ծանոթագրություններ

## Գրականություն
*Ground temperature variation with depth at different months for Maslak/Istanbul

## Արտաքին հղումներ
* Maslak: Maslak Plazem
* Maslak Haberleri: Maslak Haberleri, Maslak Bilgileri

Կատեգորիա:Ստամբուլի թաղամասեր
ԱԲ գործարան

**Արհեստական բանականության գործարանը** (AI factory) արհեստական բանականության վրա կենտրոնացած որոշումների կայացման համակարգ է, որը և կիրառվում է որոշ ժամանակակից ընկերությունների կողմից։ Այն օպտիմալացնում է առօրյա գործառույթները՝ փոքրածավալ որոշումների կայացումը հանձնելով մեքենայական ուսուցման ալգորիթմներին։ Այս գործարանը կառուցված է 4 հիմնական տարրերի շուրջ՝ տվյալների մատակարարման խողովակաշար (data pipeline), ալգորիթմների մշակում, փորձարկման հարթակ և ծրագրային ապահովման ենթակառուցվածք։ Իր կառուցվածքով ԱԲ գործարանը կարող է գործել virtuous ցիկլի սկզբունքով՝ որքան ավելի շատ տվյալներ է ստանում, այնքան ավելի լավ են դառնում ալգորիթմները, ինչն էլ բարելավում է արդյունքը և ներգրավում ավելի շատ օգտատերերի, որոնք ստեղծում են ավելի շատ նոր տվյալներ։

AI գործարան կիրառող ընկերությունների օրինակներից են՝ Uber-ը (թվային կառավարում և դինամիկ գնագոյացում), Google-ը (որոնման համակարգի փորձի օպտիմալացում) և Netflix-ը (ֆիլմերի առաջարկությունների համակարգ):

ԱԲ գործարանները ներկայացնում են խոշորածավալ հաշվարկային ներդրումներ, որոնք ուղղված են մեծածավալ և բարձր արդյունավետությամբ ուսուցման ու ենթադրությունների (inference) իրականացմանը։ Դրանք օգտագործում են մասնագիտացված սարքավորում, օրինակ՝ GPU-ներ և առաջադեմ պահեստային լուծումներ՝ հսկայական տվյալների խմբաքանակների անխափան մշակման համար։ Բեռնաբաշխման (load balancing) և ցանցային օպտիմալացման մեխանիզմները նվազեցնում են խցանումները՝ ապահովելով իրական ժամանակում մասշտաբայնացում և ԱԲ մոդելների անընդհատ կատարելագործում։ Այս ինտեգրված համակարգերը վկայում են ԱԲ մշակման արդյունաբերականացման մասին՝ հնարավորություն տալով արագորեն ներառել նոր տվյալներ և փոփոխվող պահանջները արդեն գործող լուծումների մեջ։

## Ծանոթագրություններ

Կատեգորիա:Արհեստական բանականության հավելվածներ
Ֆիլիպ Պիեռ

**Ֆիլիպ Ժոզեֆ Պիեռ** (, ), Սենթ Լյուսիայի պետական և քաղաքական գործիչ։ Սենթ Լյուսիայի վարչապետի պաշտոնը զբաղեցնում է 2021 թվականի հուլիսի 28-ից։ Աշխատել է որպես ֆինանսների, տնտեսական զարգացման և երիտասարդական տնտեսության նախարար։ 2016 թվականի հունիսի 18-ից Սենթ Լյուսիայի Լեյբորիստական կուսակցության առաջնորդն է։ Ներկայացնում է Կաստրիսի արևելյան ընտրատարածքը Սենթ Լյուսիայի ժողովի պալատում 1997 թվականից:

1997-2000 թվականներին զբաղեցրել է զբոսաշրջության, քաղաքացիական ավիացիայի և միջազգային ֆինանսական ծառայությունների նախարարի, 2011-2016 թվականներին՝ փոխվարչապետի և ենթակառուցվածքների, նավահանգիստների և տրանսպորտի նախարարի, իսկ 2016-2021 թվականներին՝ ընդդիմության առաջնորդի պաշտոնը։

## Վաղ կյանք
Նրա մայրը՝ Էվելինը, եղել է դպրոցի ուսուցչուհի, իսկ հայրը՝ Օգյուստը՝ ոստիկան: Սովորել է Սուրբ Մարիամի քոլեջում, այնուհետև ստացել է տնտեսագիտության բակալավրի աստիճան և բիզնեսի կառավարման մագիստրոսի աստիճան Վեստ Ինդիայի համալսարանից։ Ուսումն ավարտելուց հետո դասավանդել է Սուրբ Մարիամի քոլեջում։ Այնուհետև աշխատել է որպես աուդիտոր PricewaterhouseCoopers և PKF International ընկերություններում, ինչպես նաև որպես ֆինանսական վերահսկիչ Stanthur Co. Ltd-ում:

## Քաղաքական գործունեություն
Միացել է Սենթ Լյուսիայի Լեյբորիստական կուսակցությանը 1985 թվականին, որտեղ 1986-ից 1992 թվականներին եղել է կուսակցության գանձապահը: 1992 թվականին առաջին անգամ մասնակցել է Կաստրիս Իսթի ընդհանուր ընտրություններին: 1992-ից 1996 թվականներին եղել է Լեյբորիստական կուսակցության նախագահ։ 1997-ից 2000 թվականներին զբաղեցրել է զբոսաշրջության, քաղաքացիական ավիացիայի և միջազգային ֆինանսական ծառայությունների նախարարի պաշտոնը:

Վերընտրվել է Կաստրիս Արևելքի Ասամբլեայի պալատում 2001, 2006 և 2011 թվականների ընդհանուր ընտրություններում։ 2011 թվականին  նշանակվել է  փոխվարչապետ և ենթակառուցվածքների, նավահանգիստների և տրանսպորտի նախարար: Ֆիլիպ Պիեռը պահպանել է իր տեղը 2016 թվականի ընդհանուր ընտրություններում, սակայն Լեյբորիստական կուսակցությունը պարտվեց ընտրություններում։ Քենի Էնթոնին հրաժարական է տվել կուսակցության ղեկավարի պաշտոնից, իսկ Ֆիլիպ Պիեռը ընտրվեց նրա իրավահաջորդ 2016 թվականի հունիսի 18-ին։ Դարձել է ընդդիմության խորհրդարանական առաջնորդը։ 

Համագործակցության խորհրդարանական ասոցիացիայի անդամ է։  Միացել է Կարիբյան համայնքի խորհրդարանականների ասամբլեային՝ մասնակցելով դրա առաջին հանդիպմանը 1996 թվականին Բարբադոսում:

Առաջնորդել է Լեյբորիստական կուսակցությունը 2021 թվականի խորհրդարանական ընտրություններում։ Նշանակվել է Սենթ Լյուսիայի վարչապետ 2021 թվականի հուլիսի 28-ին:

## Ծանոթագրություններ

 
Կատեգորիա:21-րդ դարի քաղաքական գործիչներ
Կատեգորիա:Կառավարության ղեկավարներ
Կատեգորիա:Պետության գործող ղեկավարներ
Ռապի լիճ

**Ռապի լիճ**, սառցադաշտային ծագման լիճ, որը գտնվում է Հայաստանի Շիրակիի մարզում։ Արագած լեռան լճերից մեկն է։ Լիճ տանող ճանապարհը հարուստ է ալպիական մարգագետիններով, յուրահատուկ ծաղիկներով, ուտելի և ոչ ուտելի, բժշկության մեջ լայնորեն կիրառվող բույսերով։ Ռապի լճից պարզ երևում է Արագածի հյուսիսային պատը։ Տարվա մեծ մասը լճափնյա տարածքը պատված է ձնով: Արագածոտնի մարզի Ծաղկահովիտ համայնքի Գեղաձորի բնակավայրից Ռապի լիճ կարելի է հասնել ոտքով, բեռնատարով, ամենագնացով կամ տեղանքին հարմարվող այլ ավտոմեքենայով:

## Աշխարհագրական դիրք
Ռապի լիճը գտնվում է Արագած լեռնազանգվածի հյուսիսային մասում, Դաշտակի ջուր գետի ձախ ափին, Գեղաձոր գյուղից 9 կմ հեռավորության վրա։ Այն Արագածի յոթ բարձրալեռնային լճերից մեկն է (այդ թվում՝ Քարի լիճ, Աստղկան, Ումրոյ լիճ, Մթնալիճ, Լեսինգի լիճ և Եղնալիճ)։ Բարձրությունը ծովի մակարդակից 3001 մետր է, մակերեսը՝ 1,2 հա։

## Պատկերասրահ

Պատկեր:Ռապի_լիճ_1_(Gor_Navoyan).jpg|Ռապի լիճ
Պատկեր:Ռապի_լիճ_(Gor_Navoyan).jpg
Պատկեր:Ռապի_լիճ_3_(Gor_Navoyan).jpg
Պատկեր:Ռապի_լճից_դեպի_Արագած_լեռ_(Gor_Navoyan).jpg|Ռապի լճից դեպի Արագած լեռ


## Տես նաև
* Գեղաձոր
* Արագած

## Ծանոթագրություններ

Կատեգորիա:Լճեր ըստ լեռնաշղթայի
Կատեգորիա:Շիրակի մարզի լճեր
Վերմակ

մինի|250փքս| Ձմեռային տաք վերմակ ատլասե երեսով
**Վերմակ**, մարմինը ծածկելու համար օգտագործվող անկողնային պարագա։ Ավանդաբար պատրաստվում է բրդից, բայց վերջերս նաև սինթետիկ մանրաթելերից։

= Պատմություն =
Հնում վերմակի  մի ձևին անվանում էին «Կամբալա»: 7-րդ դարի չինացի ճանապարհորդ և գիտնական Շուանզանգը հիշատակել է այս նյութը իր մ.թ. 629-645 թվականներին Հնդկաստան կատարած ճանապարհորդության մասին: Նա «Կամբալան» անվանում է ոչխարի կամ այծի մազերից պատրաստված բրդյա պարագա: Այն դասակարգել է որպես հագուստի համար նախատեսված մաս: Սանսկրիտում Կամբալա բառի իմաստը «բրդյա վերմակ» է։ Հնդկաստանի հին տեքստի՝ Աթհարվավեդայի համաձայն, կամբալան ընդհանուր տերմին է այնպիսի նյութերի համար, ինչպիսիք են շալերը և վերմակները։ Կաննադայում և թամիլերենում հայտնի որպես «Կամբալի»։ Այս հաստ, կոպիտ վերմակները հյուսված են ոչխարի բրդից, որի հյուսվածքը չափազանց կոպիտ և խիտ է՝ ձմռանը բավարար ջերմություն ապահովելու համար

## Վերմակների տեսակներ

### Բաց բրդով վերմակներ

* բնական դաբաղված կաշվից պատրաստված վերմակներ բրդով (դուրհան)

* ձմեռային բրդյա վերմակներ (կրկնակի)
* ամառային բրդյա վերմակներ
* պլեդ

### Լցոնած վերմակներ՝ բնական  հումքով
* քաշմիր (քաշմիրյան այծի բուրդ)
* ուղտ (ուղտի բուրդ)
* մերինոս (ոչխարի բուրդ)
* մետաքս
* կրկնակի մետաքս (մետաքս ավելացրած ուղտի բուրդ կամ քաշմիրյան այծի մազ)
* Բմբուլ (սագ, բադ - գագա)
* լիոցել (էվկալիպտի ծառի ցելյուլոզայից ստացված մանրաթել)
* Լիոցել մանրաթելի համադրություն ծովային ջրիմուռների հավելումներով
* բամբուկե մանրաթել
* ֆլանելային վերմակ
* կանեփային վերմակ։
մինի|250փքս| Ամառային վերմակ

### Սինթետիկ վերմակներ
* պոլիեսթեր
* սինտիպոն
* պոլիեսթերային մանրաթել
* ակրիլ
* հոլոֆայբեր 

### Հատուկ վերմակներ
* տնային տաք, փրկարարական վերմակ
* ջերմային վերմակ
* բուժական վերմակ
* խառը լցոնով վերմակներ
մինի|250փքս| Բարակ վերմակ

## Վերմակների տիպեր
* Կարված – արտադրության ինքնարժեքով ամենաէժանը։ Այդպիսի վերմակներում լցոնիչը տեղափոխվում է, մշտապես առաջանում են դատարկ հատվածներ և լցոնչի գնդիկներ կամ կուտակումներ։
* Կարոստեպ – նման է կարված վերմակին, սակայն ամբողջ մակերեսով արված է ձևավոր կար (ութնյակ, խաչաձև և այլն)։ Ունի ավելի լավ ջերմամեկուսիչ հատկություններ, սակայն կարելուց հետո ասեղի անցքերը կարող են թույլ տալ լցոնիչի դուրս գալուն։
* Կասետային – ամենաթանկ, բայց միևնույն ժամանակ ամենաբարձրորակ վերմակներն են։ Կազմված են առանձին կարած հատվածներից՝ կասետներից (սեկցիաներից), որոնք լցոնված են առանձին։

## Վերմակների ստանդարտացում
Ներկայումս Ռուսաստանում գործում է ГОСТ 51554-99 պետական ստանդարտը, որը վերաբերում է տեքստիլ նյութերից պատրաստված պատրաստի անկողնային վերմակներին։ Այս ստանդարտը սահմանում է վերմակների չափսերի վերահսկման մեթոդը և դրանց պիտակավորման (նշագրման) պահանջները։
մինի|250փքս| Վերմակ տարբեր կտորներից կարված

## Ծանոթագրություններ

Կատեգորիա:Անկողնային պարագաներ
Կատեգորիա:Բուրդ
Կատեգորիա:Սինթետիկ կենսաբանություն
Կատեգորիա:Քուն
Կատեգորիա:Ջերմամեկուսիչ նյութեր
Կատեգորիա:Տեքստիլ արդյունաբերություն
AT&T շենք (Ինդիանապոլիս)

**AT&T շենք**, այժմ հայտնի է որպես **220 Meridian**, բարձրահարկ շենք, որը գտնվում է Ինդիանապոլիսի Հյուսիսային Մերիդիան փողոց 240 հասցեում: Այն բացվել է 1932 թվականին և ունի 22 հարկ: Այն հիմնականում օգտագործվել է որպես գրասենյակային տարածք և եղել է AT&T հեռահաղորդակցության ամերիկյան ընկերության անդրազգային գլխավոր գրասենյակը Ինդիանայում մինչև 2017 թվականի վաճառքը և շենքի վերակառուցումը: 2024 թվականի դրությամբ շենքի տարածքը կազմել է 51․468 մ²։

## «Սենթրալ Յունիոն» հեռախոսային ընկերության շենք
«Սենթրալ Յունիոն»-ի  գլխավոր գրասենյակի մասնաշենքը կառուցել են Մերիդիան և Նյու Յորք փողոցների անկյունում: «Ինդիանա Բելլ»-ը գնել է «Սենթրալ Յունիոն»-ը 1929 թվականին, սակայն գտել է, որ առկա գլխավոր գրասենյակը անբավարար է: Սկզբում հին շենքը պետք է քանդվեր՝ տեղում նոր շենքի կառուցման համար տեղ ազատելու համար: Սակայն դա հանգեցնելու էր հեռախոսային կապի խափանումների: Նոր շենքի ճարտարապետ Կուրտ Վոնեգուտ Ավագը առաջարկել է այն տեղափոխել  հարակից հողամաս՝ Արևմտյան Նյու Յորք փողոց 13 հասցե:

30 կամ 34 օրվա ընթացքում 10,000 տ կշռող շենքը տեղաշարժվել է 16 մ դեպի հարավ, պտտվել է 90 աստիճանով, ապա կրկին տեղաշարժվել է 30 մ դեպի արևմուտք։1930 թվականի նոյեմբերի 12-ին  կամ 14-ին  ավարտված այս ամենը կատարվել է առանց հաճախորդների հեռախոսային ծառայության կամ հեռախոսային գործունեության ընդհատման։ Գազի, ջեռուցման, էլեկտրաէներգիայի, ջրի և կապի գծերը փոփոխվել են շինարարությունից առաջ և ընթացքում՝ անհրաժեշտության դեպքում ճկունություն կամ երկարություն ավելացնելու համար։

Նոր գլխավոր գրասենյակի յոթհարկանի շենքի կառուցումն ավարտվել է 1932 թվականին։ Ավելի ուշ՝ 1940-ական և 1960-ական թվականներին, այն ընդարձակվել է՝ ներկայիս չափսերին և բարձրությանը հասնելու համար։ Տեղափոխված սկզբնական շենքը քանդվել է 1963 թվականին։

## Շենքի վաճառք և վերակառուցում
### Շենքի վաճառք
2017 թվականին Keystone Realty Group-ը գնել է 220 Meridian հասցեի շենքը և սկսել շենքի վերակառուցումը: Keystone-ի իրականացրած վերակառուցումը նախատեսված էր խառը օգտագործման համար, որը ներառում է շքեղ բնակարաններ, ռեստորան և մանրածախ առևտրի տարածք, ինչպես նաև երեք հարկ, որոնք պահպանում են AT&T-ի գրասենյակային տարածքը: Շենքը վաճառվել է AT&T-ի կողմից թերօգտագործման պատճառով:

### Վերակառուցում
Շենքի վերակառուցումն ավարտվել է 2023 թվականին։ Վերակառուցման նախագծի արդյունքում շենքը արժանացել է Ինդիանապոլիսի 2024 թվականի CoStar Impact Award մրցանակին։ Վերակառուցման արդյունքում կառուցվել է 216 բնակելի միավոր, այդ թվում՝ 57 բնակարան, և ստեղծվել են հարյուրավոր աշխատատեղեր։ Նախագիծը նաև ներառել է 11-րդ հարկի տանիքում 62743 լիտր տարողությամբ լողավազանի տեղադրում, որը իր տեսակի մեջ ամենաբարձրն է Ինդիանայում։

## Ծանոթագրություններ

Կատեգորիա:1932 կառուցումն ավարտված շենքեր և կառույցներ
Կատեգորիա:ԱՄՆ-ի շենքեր և կառույցներ
Կատեգորիա:Ինդիանա
Էդվարդ Ֆրենկ Ջիլետ

**Էդվարդ Ֆրենկ Ջիլետ** (, հաճախ հիշատակվում է որպես **Ֆրենկ Ջիլետ**, ), բրիտանացի նկարիչ, նկարազարդող և ծաղրանկարիչ։ Նա նկարել է թանաքով, պաստելով, ջրաներկով և յուղաներկով։ Թեպետ Ջիլետը մահացել է 1927 թվականին, նրա երկու աշխատանքները մասնակցել են 1928 թվականի ամառային օլիմպիական խաղերի արվեստի մրցույթներին։

## Կենսագրություն
Ջիլետը ծնվել է Ուոռլինգհամում (Սաֆոլկ) և կրթություն է ստացել *Gresham’s School*-ում (Նորֆոլկ)։ 

Ջիլետը կարիերան սկսել է 1891 թվականին որպես գրագիր՝ ապրելով Լոնդոնի Լամբեթ շրջանում: 1896 թվականից սկսած նա որոշել է կենտրոնանալ նկարչության վրա։ Ջիլետը պարբերաբար նկարներ է ուղարկել «Fun» ամսագրին, մինչև 1898 թվականին լրիվ դրույքով աշխատանքի է ընդունվել «The Daily Graphic» թերթում որպես նկարազարդող։ Այնտեղ աշխատել է մինչև 1908 թվականը, որից հետո սկզբում տեղափոխվել է «Black and White» հրտարակություն, այնուհետև՝ «Illustrated Sporting and Dramatic News», ինչը տեղի է ունեցել 1910-1923 թվականների միջև ընկած ժամանակահատվածում: 

Ջիլետը եղել է *Langham Sketch Club*-ի անդամ, իսկ 1909 թվականին ընտրվել է Ջրաներկով նկարողների թագավորական ինստիտուտի անդամ։ Նա լքել է Լոնդոնը 1916 թվականին՝ տեղափոխվելով Ալդեբիում (Նորֆոլկ) գտնվող Միքելբուրգների ընտանեկան ագարակ, այնուհետև՝ Բեքլզ (Սաֆոլկ)։ 

Ջիլետը նկարել է թանաքով, պաստելով, ջրաներկով և յուղաներկով։ Ժամանակակիցները նրան անվանել ենն տաղանդավոր ծաղրանկարիչ: Նա ոգեշնչվել է Նորֆոլկի գյուղական կյանքով, իսկ աշխատանքները հաճախ առնչվել են սպորտին, մասնավորապես՝ քերծեներով աղվեսների և նապաստակների որսին։ Նրա աշխատանքները ցուցադրվել են Գեղարվեստի թագավորական ակադեմիայում և Ուոքեր արվեստի պատկերասրահում, իսկ այժմ պահվում են Բրիտանական թանգարանում և Վիկտորիայի և Ալբերտի թանգարանում։

Ջիլետը նաև նկարազարդել է Ջորջ Ալֆրեդ Հենթիի ստեղծագործությունների 25 վերահրատարակություն և Ռոբերտ Լուիս Սթիվենսոնի ու Փերսի Վեստերմանի մի քանի գրքեր:

Ջիլետի երկու աշխատանքներ՝ *«Ավարտը»* և *«Հորիզոնի դեմ»-ը*, ներկայացվել են 1928 թվականի ամառային օլիմպիական խաղերի արվեստի մրցույթներին։ Հեղինակին դրանք մրցանակային տեղ չբերեցին, բայց նա դարձավ Օլիմպիական խաղերի հետմահու քիչ թվով մասնակիցներից մեկը, իսկ Մեծ Բրիտանիայից՝ միակը:

## Անձնական կյանք
1903 թվականին Ջիլետն ամուսնացել է Էլսի Ջոան Բաստարդի հետ, բայց այրիացել է 1912 թվականին։ Երկու տարի անց նա ամուսնացել է երկրորդ անգամ՝ Մարգարետ Միքելբուրգի հետ:

## Պատկերասրահ

Edward Frank Gillett - General Rosens threat is read in Londonderry (c. 1910).jpg
Edward Frank Gillett - Henry's army trapped in a Welsh defile (Battle of Ewloe, 1157).jpg
Edward Frank Gillettː Stubbs has his hand cut off (Hutchinsons Story of the British Nation, 1922).jpg
England v Australia, Leeds 1899.jpg
England vs allblacks Gillett 1905.jpg


## Ծանոթագրություններ

Կատեգորիա:Բրիտանացի նկարիչներ